c: text/html

text:
Liteya ya Trinité ezali na Biblia?
Eyano ya Biblia
Mangomba mingi ya bokristo eteyaka ete Nzambe azali Trinité, to Bosato. Nzokande, yoká ndenge buku moko (Encyclopædia Britannica) elobi: “
Kondimana ya Kala etángi liloba Trinité te, Kondimana ya Sika mpe elobeli yango te . . . Liteya yango ekómaki kokɔta mokemoke na boumeli ya bambula mpe bato bazalaki kobimisela yango makanisi ndenge na ndenge.”
Nzokande, Nzambe oyo Biblia elobeli azali na kati ya bapersona misato to na kati ya Trinité te. Kutu, talá bavɛrsɛ oyo ya Biblia:
“Yehova Nzambe na biso azali Yehova kaka moko.”—Kolimbola Mibeko 6:4.
“Yo, oyo nkombo na yo ezali Yehova, yo moko nde Oyo-Aleki-Likoló na mabele mobimba.”—Nzembo 83:18.
“Oyo elakisi bomoi ya seko, báyekola koyeba yo, Nzambe ya solo kaka moko, mpe moto oyo yo otindaki, Yesu Kristo.”—Yoane 17:3.
“Nzambe azali kaka ye moko.”—Bagalatia 3:20.
Bongo mpo na nini mangomba mingi ya bokristo eteyaka ete Nzambe azali Trinité to Bosato?

robotstxt: allowed

filter: keep


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
2 Bakonzi 12:1-21
12 Na mbula ya nsambo ya Yehu,+ Yehoashe+ akómaki mokonzi, mpe ayangelaki mbula ntuku minei (40) na Yerusaleme. Mpe nkombo ya mama na ye Zibia, moto ya Beere-sheba.2 Mpe Yehoashe akobaki kosala oyo ezali sembo na miso ya Yehova mikolo na ye nyonso oyo nganga-nzambe Yehoyada azalaki koteya ye.+3 Kaka bisika oyo etombwaná nde elimwaki te.+ Bato bazalaki se kopesa mbeka mpe kobimisa milinga ya mbeka na bisika oyo etombwaná.4 Mpe Yehoashe alobaki na banganga-nzambe+ boye: “Mbongo nyonso ya makabo mosantu+ oyo bazali komema na ndako ya Yehova,+ oyo bakateli moto na moto,+ mbongo oyo bazwaki na bato oyo basalaki elako,+ mbongo nyonso oyo motema ya moto etindi ye amema na ndako ya Yehova,+5 banganga-nzambe bázwa yango mpo na bango, moto na moto epai ya moto oyo ayebani na ye,+ mpe bango, bábongisa bisika oyo esali minkaka na bifelo ya ndako, esika nyonso oyo bamoni ete esali minkaka.”+6 Mpe esalemaki boye: na mbula ya ntuku mibale na misato (23) ya Mokonzi Yehoashe, banganga-nzambe babongisaki naino te bisika oyo esali minkaka na bifelo ya ndako.+7 Bongo Mokonzi Yehoashe abengaki nganga-nzambe Yehoyada+ mpe banganga-nzambe mpe alobaki na bango boye: “Mpo na nini bozali kobongisa te bisika oyo esali minkaka na bifelo ya ndako? Sikoyo bózwa lisusu mbongo te na bato oyo boyebani na bango, kasi bokopesa yango nde mpo na bisika oyo esali minkaka na bifelo ya ndako.”+8 Na yango, banganga-nzambe bandimaki ete bakozwa mbongo epai ya bato lisusu te mpe bakobongisa te bisika oyo esali minkaka na bifelo ya ndako.9 Bongo nganga-nzambe Yehoyada azwaki sanduku+ moko mpe atɔbɔlaki lidusu na ezipeli na yango mpe atyaki yango na pembeni ya etumbelo, na lobɔkɔ ya mobali ntango moto azali kokɔta na ndako ya Yehova, mpe kuna, banganga-nzambe, bakɛngɛli ya baporte,+ bazalaki kotya mbongo+ nyonso oyo bato bazalaki koya na yango na ndako ya Yehova.10 Mpe esalemaki boye: ntango kaka bazalaki komona ete mbongo ezali mingi mpenza na kati ya sanduku yango, sɛkrɛtɛrɛ+ ya mokonzi mpe nganga-nzambe monene bazalaki koya, mpe bazalaki kokangisa yango mpe kotánga mbongo oyo bazalaki kokuta na ndako ya Yehova.+11 Mpe mbongo oyo etángami, bazalaki kopesa yango na mabɔkɔ ya bato oyo bazalaki kosala+ mosala, oyo batyamaki na ndako ya Yehova. Bongo bango, bazalaki kofuta na yango bato ya misala ya banzete ná batongi oyo bazalaki kosala na ndako ya Yehova,12 ná bamasɔ ná bakati-mabanga,+ mpe mpo na kosomba banzete ná mabanga oyo bakatá mpo na kobongisa bisika oyo esali minkaka na bifelo ya ndako ya Yehova mpe mpo na biloko nyonso oyo basalelaki mpo na kobongisa ndako.13 Nzokande, mpo na ndako ya Yehova, mbongo oyo bazalaki koya na yango na ndako ya Yehova,+ bazalaki te kosalela yango mpo na kosala basaani ya palata, biloko ya koboma mɔtɔ,+ mabakuli,+ bakelelo,+ lolenge nyonso ya eloko ya wolo to eloko ya palata;14 mpo bazalaki kopesa yango bato oyo bazalaki kosala mosala, mpe na mbongo yango, bazalaki kobongisa ndako ya Yehova.+15 Mpe bato oyo mbongo epesamaki na mabɔkɔ na bango mpo na kopesa na bato oyo bazalaki kosala mosala,+ bazalaki kotuna+ bango te ndenge bazalaki kosalela mbongo yango, mpamba te bazalaki kosala na bosembo.+16 Kasi mbongo ya makabo mpo na ngambo+ mpe mbongo ya makabo mpo na lisumu, bazalaki koya na yango na ndako ya Yehova te. Bongo ekómaki ya banganga-nzambe.+17 Na ntango yango nde Hazaele+ mokonzi ya Siri amataki mpe abundisaki Gate+ mpe azwaki yango; nsima na yango, Hazaele abalusaki elongi+ na ye mpo na komata mpe kobundisa Yerusaleme.+18 Na yango, Yehoashe mokonzi ya Yuda azwaki makabo mosantu nyonso+ oyo bankɔkɔ na ye Yehoshafate ná Yehorame ná Ahazia, bakonzi ya Yuda, basantisaki ná makabo mosantu ya ye moko ná wolo nyonso oyo ezalaki na bisika ya kobomba biloko ya motuya ya ndako ya Yehova mpe ya ndako ya mokonzi mpe atindelaki+ yango Hazaele mokonzi ya Siri. Bongo atikaki kobundisa Yerusaleme akei.19 Makambo mosusu ya Yehoashe ná nyonso oyo asalaki ekomami te na buku+ ya makambo ya mikolo ya bakonzi ya Yuda?20 Kasi basaleli+ na ye batɛlɛmaki, basangani, basaleli ye likita+ mpe babomaki Yehoashe na ndako+ ya Mwa Ngomba,+ na nzela oyo ekiti tii na Sila.21 Mpe Yozakare mwana ya Shimeate mpe Yehozabade+ mwana ya Shomere, basaleli na ye, nde bato babɛtaki ye, bongo akufaki. Bongo bakundaki ye esika moko na bankɔkɔ na ye na Sité ya Davidi; mpe mwana na ye Amazia+ abandaki koyangela na esika na ye.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
2 Ntango 13:1-22
13 Na mbula ya zomi na mwambe ya Mokonzi Yeroboame, Abiya abandaki koyangela Yuda.+2 Ayangelaki mbula misato na Yerusaleme, mpe nkombo ya mama na ye Mikaya+ mwana ya Uriele ya Gibea.+ Mpe etumba ebimaki kati na Abiya ná Yeroboame.+3 Bongo Abiya akɔtaki na etumba elongo na limpinga ya basoda oyo ezalaki na mibali ya nguya+ nkóto nkama minei (400 000), oyo bazalaki basoda ya makasi koleka. Mpe Yeroboame asalaki bituluku ya etumba mpo na kobunda na ye ná bato nkóto nkama mwambe (800 000), oyo bazalaki basoda ya makasi koleka, bilombe, mibali ya nguya.+4 Bongo Abiya atɛlɛmaki na Ngomba Zemaraime, oyo ezali na etúká ya ngombangomba ya Efraime,+ mpe alobaki boye: “Bóyoka ngai, Ee Yeroboame mpe Yisraele mobimba.5 Bino boyebi malamu ete Yehova Nzambe ya Yisraele ye moko apesaki Davidi bokonzi+ na Yisraele mpo na ntango oyo etyami ndelo te,+ ye ná bana na ye,+ na nzela ya kondimana ya mungwa,+ boye te?6 Mpe Yeroboame+ mwana ya Nebate, mosaleli+ ya Salomo mwana ya Davidi, atɛlɛmaki mpe atombokelaki+ nkolo na ye.+7 Mpe bawayawaya,+ bato ya mpambampamba,+ bazalaki koyangana pene na ye. Nsukansuka, balekaki Rehoboame mwana ya Salomo na makasi, mpo Rehoboame+ azalaki elenge mpe na motema ya kobanga,+ mpe akokaki kotɛlɛmɛla bango te.8 “Bongo sikoyo, bozali na likanisi ya kotɛmɛla bokonzi ya Yehova oyo ezali na lobɔkɔ ya bana ya Davidi,+ mpo bozali ebele+ mpe bozali na bana-ngɔmbɛ ya wolo oyo Yeroboame asalelaki bino ete ezala banzambe na bino.+9 Bobengani banganga-nzambe ya Yehova,+ bana ya Arona ná Balevi, mpe bozali kokoba komisalela banganga-nzambe ndenge bato ya mikili mosusu basalaka,+ boye te? Moto nyonso oyo ayei mpe atondisi lobɔkɔ na ye na nguya* na kopesáká mwana-ngɔmbɛ ya mobali mpe mpate-mibali nsambo, akómi nganga-nzambe ya biloko yango oyo ezali banzambe te.+10 Kasi biso, Yehova azali Nzambe na biso,+ mpe totiki ye te; banganga-nzambe bazali kosalela Yehova, bana ya Arona, mpe lisusu Balevi bazali na mosala.+11 Mpe bazali kobimisela Yehova milinga ya makabo ya kotumba ntɔngɔ na ntɔngɔ mpe mpokwa na mpokwa+ ná mpaka ya malasi;+ mpe mampa oyo bamatisamatisá likoló ya mosusu ezali na mesa ya wolo ya pɛto,+ mpe etɛlɛmiselo ya miinda ya wolo+ ná miinda na yango mpo na kopelisa mpokwa na mpokwa ezali;+ mpo tozali kokokisa mokumba na biso+ liboso ya Yehova Nzambe na biso, kasi bino botiki ye.+12 Mpe talá! Nzambe ya solo azali liboso na biso+ elongo na banganga-nzambe+ ná bakelelo ya koyokisa elembo+ ya kokebisa bino mpo na etumba. Ee bana ya Yisraele, bóbunda na Yehova Nzambe ya bankɔkɔ na bino te,+ mpo bokolonga te.”+13 Mpe Yeroboame atindaki bato bábombana mpo bábimela bango na nsima, bongo basoda na ye bazalaki liboso ya Yuda mpe na nsima na bango, bato oyo babombanaki.+14 Ntango bato ya Yuda babalukaki, talá, etumba ezalaki na liboso mpe na nsima na bango.+ Mpe babandaki kobelela Yehova,+ wana banganga-nzambe bazalaki koyula bakelelo makasi.15 Mpe bato ya Yuda babɛtaki ntangwa ya etumba.+ Mpe esalemaki boye: ntango bato ya Yuda babɛtaki ntangwa ya etumba, Nzambe ya solo ye moko alongaki+ Yeroboame mpe Yisraele mobimba liboso ya Abiya+ mpe Yuda.16 Mpe bana ya Yisraele bakimaki liboso ya Yuda, mpe Nzambe apesaki bango na lobɔkɔ ya Yuda.+17 Mpe Abiya ná bato na ye babandaki koboma bango na koboma moko monene mpenza; mpe bato ya Yisraele oyo bazalaki kobomama bazalaki kokwea se kokwea: basoda ya makasi nkóto nkama mitano (500 000).18 Bongo bana ya Yisraele bakweaki na ntango yango, kasi bana ya Yuda balongaki mpo batyelaki Yehova Nzambe ya bankɔkɔ na bango motema.+19 Mpe Abiya akobaki kolanda Yeroboame mpe abɔtɔlaki ye bingumba: Betele+ ná basité oyo esimbami na yango, Yeshana ná basité oyo esimbami na yango, Efraine ná basité oyo esimbami na yango.+20 Mpe Yeroboame azalaki na nguya lisusu te+ na mikolo ya Abiya; Yehova abɛtaki ye,+ bongo akufaki.21 Mpe Abiya azalaki kaka komikómisa makasi.+ Na nsima, azwaki basi zomi na minei,+ mpe abotaki bana mibali ntuku mibale na mibale (22)+ mpe bana basi zomi na motoba.22 Mpe makambo mosusu ya Abiya, ɛɛ banzela na ye mpe maloba na ye, ekomami na makambo oyo mosakoli Ido alimbolaki.+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Masese 26:1-28
26 Lokola nɛjɛ na eleko ya molunge mpe lokola mbula na ntango ya kobuka mbuma,+ nkembo mpe ebongi te mpo na moto ya zoba.+2 Ndenge ndɛkɛ ekimaka na ntina mpe ndenge nyampeke epumbwaka na ntina, ndenge mpe kolakelama mabe eyaka na ntina mpenza.+3 Fimbo ezali mpo na farasa,+ ebende ya mbanga+ ezali mpo na mpunda, mpe fimbo mpo na mokɔngɔ ya bazoba.+4 Koyanola moto oyo azali zoba na kolanda bozoba na ye te, noki yo moko mpe okokana na ye.+5 Yanolá moto ya zoba na kolanda bozoba na ye, mpo akóma na bwanya na miso na ye moko te.+6 Lokola moto oyo azali komikatakata makolo, lokola moto oyo azali komɛla bwale mpenza, moto oyo azali kotya makambo na lobɔkɔ ya moto oyo azali zoba azali mpe bongo.+7 Makolo ya motɛngumi etoká nde mai? Boye lisese ezali na monɔkɔ ya bazoba.+8 Lokola moto oyo azali kokanga libanga na libondo ya mabanga, moto oyo azali kopesa zoba nkembo azali mpe bongo.+9 Lokola lititi ya nzubɛnzubɛ oyo ebimi na lobɔkɔ ya mo-langwi-masanga, lisese ezali mpe bongo na monɔkɔ ya bazoba.+10 Lokola moto ya litimbo oyo azali kotɔbɔla eloko nyonso, moto oyo azwi zoba+ to moleki-nzela na mosala azali mpe bongo.11 Ndenge mbwa ezali kozongela biloko oyo yango esanzi, zoba azali kozongela bozoba na ye.+12 Omoná moto oyo azali na bwanya na miso na ye moko?+ Elikya ezali mingi mpo na zoba+ koleka mpo na ye.13 Moto ya gɔigɔi alobi: “Mwana-nkɔsi azali na nzela, nkɔsi na kati ya bisika minene ya bato nyonso!”+14 Porte ezali kobalukabaluka na ebalukelo na yango, moto ya gɔigɔi mpe na mbeto na ye.+15 Moto ya gɔigɔi akɔtisi lobɔkɔ na ye na kibakuli ya fɛti; alɛmbi mingi mpo akoka ata kozongisa yango na monɔkɔ na ye.+16 Moto ya gɔigɔi azali na bwanya mingi na miso na ye moko+ koleka bato nsambo oyo bazali kopesa eyano ya mayele.17 Lokola moto oyo asimbi matoi ya mbwa, moleki-nzela oyo akómi kosilika mpe komikɔtisa na koswana oyo ezali ya ye te azali mpe bongo.+18 Lokola moto ya ligboma oyo azali kobwaka mbanzi ya mɔtɔ,+ makula mpe liwa,19 moto oyo akosi moninga na ye mpe alobi ete: “Nazalaki nde kosakana te?” azali mpe bongo.+20 Esika nkoni ezali te mɔtɔ ekufaka, mpe esika moto oyo akoselaka bato makambo azali te kowelana esilaka.+21 Ndenge makala ezalaka mpo na makala oyo ezali na mɔtɔ mpe nkoni mpo na mɔtɔ, moto oyo abimisaka kowelana mpo na kongalisa koswana azali mpe bongo.+22 Maloba ya moto oyo akoselaka bato makambo ezali lokola biloko oyo esengeli komɛlama na lokoso, biloko oyo ekitaka na kati mpenza ya libumu.+23 Lokola palata ya maimai oyo bapakoli na eteni ya mbɛki ya mabele, mbɛbu ya mɔtɔmɔtɔ elongo na motema ya mabe azali mpe bongo.+24 Na mbɛbu na ye moyini asalaka ete bato báyeba ye te, kasi atyaka bokosi na kati na ye.+25 Ata soki azali koyeisa mongongo na ye elɛngi,+ kondima ye te,+ mpo biloko nsambo oyo eyinamá+ ezali na motema na ye.26 Koyina ezipami na bokosi. Mabe na ye ekomonisama na lisangá.+27 Ye oyo azali kotimola libulu akokwea na kati na yango,+ mpe ye oyo azali kobalola libanga—yango ekozongela ye.+28 Lolemo ya lokuta eyinaka moto oyo yango enyati,+ mpe monɔkɔ sukali ebimisaka libebi.+


text:
Makambo etali babiro na biso mpe kosala vizite
Tosɛngi yo na motema moko oya kotala babiro na biso mpe bamasini na biso ya kobimisa mikanda. Talá ba adrɛsi mpe ngonga ya kosala vizite.
Nigéria
Km 51, Benin-Auchi Road
IGIEDUMA 301110
EDO STATE
NIGÉRIA
+234 7080-662-020
+234 8039-003-790
Vizite
Lundi tii Vendredi
8:00 tii 11:00 mpe 13:00 tii 16:00
Eumelaka ngonga 2
Makambo ya ntina
Mbula na mbula, tobimisaka na imprimerie zulunalo Linɔ́ngi ya Mosɛnzɛli mpe Lamuká! milio 41 na minɔkɔ 9. Totindaka mikanda oyo elimbolaka Biblia na Nigéria mobimba mpe na mikili mosusu 5 ya Afrika ya Wɛsti.


text:
ELOBELI TITRE YA EZIPELI | OKOKI KOYEBA MATEYA YA BIBLIA
Mpo na nini koyeba mateya ya Biblia?
“Biblia ezali buku ya Nzambe oyo eyebani mingi. Kasi, Ba-Chinois bayebi mateya na yango te mpe ezalaka na ntina te mpo na bango.”—LIN, CHINE.
“Nayebaka kutu te mateya ya babuku mosantu ya lingomba na ngai ya Hindu, bongo ndenge nini nakoki koyeba mateya ya Biblia?”—AMIT, INDE.
“Nazalaka na limemya mpo na Biblia mpo ezali buku ya kala mpe nayoká ete ezali buku oyo etɛkamaka mingi koleka babuku mosusu nyonso. Kasi naino namoná Biblia te.”—YUMIKO, JAPON.
Bato mingi na mokili mobimba bazwaka Biblia na valɛrɛ mingi. Kasi bayebaka mateya ya Biblia te to bayebaka kaka mwa ndambo. Ezali bongo mpo na bamilio ya bato oyo bafandaka na Asie, ata mpe mpo na bato mingi na bikólo oyo Biblia ezalaka mingi.
Kasi, okoki komituna boye: ‘Mpo na nini nasengeli koluka koyeba mateya ya Biblia?’ Koyeba makambo oyo ezali na buku mosantu yango ekoki kosalisa yo osala makambo oyo elandi:
Osepela na oyo ozali na yango mpe ozala na esengo
Olonga mikakatano ya libota
Olonga mitungisi
Oyokanaka malamu na bato
Osalelaka mbongo na mayele
Tózwa ndakisa ya Yoshiko, na Japon. Azalaki komituna soki Biblia elobelaka makambo nini mpe azwaki ekateli ya kotánga yango. Nini esalemaki? Alobaki boye: “Biblia esalisaki ngai nayeba ntina ya bomoi mpe nazala na elikya mpo na mikolo ezali koya.” Abakisaki boye: “Namiyokaka lisusu te lokola nazangi eloko.” Amit, oyo tolobelaki liboso, azwaki ye moko ekateli ya koyekola Biblia. Alobi boye: “Nakamwaki. Biblia ezali na batoli ya malamu mpo na moto nyonso.”
Biblia esalisi mpenza bamilio ya bato. Mpo na nini te oyekola yango mpo omona ndenge ekoki kosalisa yo?


text:
Linɔ́ngi ya Mosɛnzɛli—Zulunalo oyo ekabolami koleka bazulunalo mosusu nyonso
Linɔ́ngi ya Mosɛnzɛli ezali zulunalo oyo ekabolami mingi koleka bazulunalo nyonso na mokili. Nimero mokomoko ebimaka na bakopi milio koleka 42. Lamuká! ezwi esika ya mibale mpo nimero mokomoko ebimaka na bakopi milio 41. Batatoli ya Yehova nde babimisaka bazulunalo yango mibale mpe bakabolaka yango na mikili koleka 236.
Bongo bazulunalo mosusu? Ebongiseli moko ya Amerika oyo esangisi bato oyo babimisaka bazulunalo elobi ete zulunalo ya kotɛka oyo ebimisami mingi koleka na États-Unis, lisangá ya baoyo bazwá pansiɔ na Amerika (AARP) nde ebimisaka yango mpe elobelaka mingi bato oyo bazali na mbula koleka 50. Zulunalo yango ebimisami na bakopi koleka milio 22 na ndambo. Zulunalo mosusu mpe ezali (Germany’s ADAC Motorwelt), oyo ebimisamaka na bakopi milio 14. Na Chine, zulunalo Gushi Hui (Histoires) ebimaka na bakopi milio mitano na ndambo sanza na sanza.
Zulunalo mosusu ya Japon (Yomiuri Shimbun) etɛkamaka mingi koleka bazulunalo nyonso. Ebimaka mbala na mbala na bakopi koleka milio 10.
Bazulunalo ya Batatoli ya Yehova ekeseni na bazulunalo mosusu na likambo mosusu: Kobongolama. Linɔ́ngi ya Mosɛnzɛli ebongolami na minɔkɔ koleka 190, Lamuká!, na minɔkɔ koleka 80. Kasi zulunalo moko (Reader’s Digest) ebimaka na minɔkɔ 21, mpe makambo oyo ezalaka na zulunalo yango ekesanaka na kotalela bikólo.
Na kokesana na bazulunalo oyo elobelami awa, Linɔ́ngi ya Mosɛnzɛli mpe Lamuká! ebimaka na lisalisi ya makabo oyo bato bapesaka na bolingo na bango moko, basalelaka yango piblisite te mpe ezalaka na ntalo te.
Mokano ya Linɔ́ngi ya Mosɛnzɛli ezali ya kolimbola mateya ya Biblia, mingimingi na ntina etali Bokonzi. Ebandá kobima banda 1879. Lamuká! elobelaka makambo ndenge na ndenge, na ndakisa biloko oyo Nzambe akelá mpe siansi, mpo bato bándimela Mozalisi. Elobelaka mpe ndenge Biblia ekoki kosalisa biso.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Basambisi 5:1-31
5 Mpe na mokolo yango, Debora+ abandaki koyemba+ elongo na Barake+ mwana ya Abinoame+ boye:2 “Lokola na Yisraele batiki nsuki esopanasopana* mpo na etumba,Lokola bato bamipesi bango moko,+Bópambola Yehova.+3 Bóyoka, bino bakonzi;+ bótya litoi, bino bankumu:Ngai, ɛɛ, ngai nakoyembela Yehova.Nakobɛtɛla Yehova, Nzambe ya Yisraele,+ mondule.+4 Yehova, ntango obimaki na Seire,+Ntango otambolaki uta na mokili ya Edome,+Mabele eninganaki,+ likoló mpe etangaki,+Mapata mpe etangisaki mai.5 Bangomba enyangwaki liboso ya Yehova,+Sinai+ oyo enyangwaki liboso ya Yehova,+ Nzambe ya Yisraele.+6 Na mikolo ya Shamagare+ mwana ya Anate,Na mikolo ya Yaele,+ bato bazalaki koleka na banzela te,Mpe bato oyo basalaka mibembo na babalabala minene bakómaki koleka na banzela ya pembenipembeni.+7 Bato oyo bafandaka na bamboka ya zamba basilaki, na Yisraele basilaki,+Tii ntango ngai Debora+ natɛlɛmaki,Tii ntango ngai natɛlɛmaki lokola mama na Yisraele.+8 Baponaki banzambe ya sika.+Na ntango yango nde etumba ezalaki na baporte.+Nguba ezalaki komonana te, ata likɔnga mpe te,Kati na bato nkóto ntuku minei (40 000) na Yisraele.+9 Motema na ngai ezali elongo na bakomanda ya Yisraele,+Baoyo bamipesaki bango moko kati na bato.+Bópambola Yehova.+10 Bino batambwisi ya bampu-nda-basi+ ya langi ya mwa mosaka,Bino baoyo bozali kofanda na tapi ya ntalo,Mpe bino baoyo bozali kotambola na nzela,Bókanisa malamu!+11 Mingongo ya bato mosusu oyo bakabolaka mai na bisika ya kotoka mai,+Kuna babandaki kolobela misala ya boyengebene ya Yehova,+Misala ya boyengebene ya bato na ye oyo bafandaka na bamboka ya zamba na Yisraele.Na ntango yango nde bato ya Yehova bakitaki tii na baporte.12 Lamuká, lamuká, Ee Debora;+Lamuká, lamuká, yembá loyembo!+Tɛlɛmá, Barake,+ mpe memá bakangami na yo, yo mwana ya Abinoame!+13 Na ntango yango nde babiki bakitaki epai ya bato ya lokumu;Bato ya Yehova bakitaki epai na ngai mpo na kobunda na bato ya nguya.14 Bautaki na Efraime na lobwaku ya patatalu,+Elongo na yo, Ee Benyamina, kati na bato na yo.Bakomanda bautaki na Makire+ mpe bakitaki,Mpe baoyo bazalaki kosalela biloko ya mosala ya mokomeli+ bautaki na Zebulone.15 Mpe bankumu na Isakare+ bazalaki elongo na Debora,Mpe ndenge Isakare azalaki, Barake+ mpe azalaki se bongo.Batindaki ye akende na makolo na lobwaku ya patatalu.+Kati na bituluku ya Rubene, bato bazalaki komitunatuna mingi na motema.+16 Mpo na nini ofandaki na katikati ya mabenga mibale ya kiti ya mpunda,Mpo na koyoka piololo oyo bazali kobɛtɛla bitonga?+Mpo na bituluku ya Rubene, bato bazalaki komitunatuna mingi na motema.+17 Gileade atikalaki se na esika na ye ya kofanda na ngámbo mosusu ya Yordani;+Mpe Dani, mpo na nini afandaki se na bamasuwa+ na ntango yango?Ashere afandaki mpamba na pembeni ya mbu,Mpe atikalaki se na bisika na ye ya kosɛma.+18 Zebulone bazali bato oyo batyaki milimo na bango moko na likama ya liwa;+Ndenge moko mpe Nafatali,+ na bangomba ya esobe.+19 Bakonzi bayaki, babundaki;Na ntango yango nde bakonzi ya Kanana babundaki+Na Taanake,+ pene na mai ya Megido.+Bazwaki litomba ya palata te.+20 Uta na likoló, minzoto ebundaki,+Uta na banzela na yango, ebundaki na Sisera.21 Mokɛli ya Kishone ekɔmbɔlaki bango,+Mokɛli yango ya kalakala, mokɛli ya Kishone.+Onyataki bato ya makasi,+ Ee molimo na ngai.22 Na ntango yango nde basabo ya bampunda ebɛtabɛtaki mabele+Mpo na kopumbukapumbuka ya bampunda na ye.23 Anzelu ya Yehova+ alobaki ete: ‘Bólakela Meroze mabe,+Bótika te kolakela bato oyo bafandi kuna mabe,Mpamba te bayaki te kopesa Yehova mabɔkɔ,Bayaki na bilombe na bango te mpo na kopesa Yehova mabɔkɔ.’24 Yaele+ mwasi ya Hebere Mokeni+ akopambwama koleka basi nyonso,Akopambwama+ koleka basi nyonso na kati ya hema.25 Asɛngaki ye mai, ye apesaki miliki;Na kati ya saani monene ya fɛti, ya bato ya lokumu, apesaki ye miliki oyo ekangani.+26 Asembolaki lobɔkɔ na ye mpo na kozwa pike ya hema,Mpe lobɔkɔ na ye ya mobali mpo na kozwa marto ya bato oyo balingá mosala.+Mpe abɛtaki Sisera na marto, atɔbɔlaki ye motó,+Bongo apasolaki mpe apanzaki mpakatoi na ye.27 Na katikati ya makolo na ye, abambanaki, akweaki, alalaki na nse;Na katikati ya makolo na ye, abambanaki, akweaki;Esika abambanaki, kuna nde akweaki mpe alongamaki.+28 Na lininisa, mwasi moko azalaki kotala libándá mpe azalaki kozela na motema likoló,Mama ya Sisera azalaki kotala na kiyungulu ya lininisa:+‘Mpo na nini likalo na ye ya etumba eumeli boye?+Mpo na nini lokito ya basabo ya bampunda ya makalo na ye ezali koya noki te?’+29 Basi ya mayele kati na basi na ye ya lokumu+ bazalaki kopesa ye eyano,Ɛɛ, ye mpe azalaki komipesa eyano na maloba na ye moko:30 ‘Ezali te mpo basengeli kozwa, mpo basengeli kokabola biloko oyo bapunzi?+Mwasi moko, basi mibale mpo na mobali makasi mokomoko,+Bilamba ya langi-langi oyo bapunzi mpo na Sisera, bilamba ya langi-langi oyo bapunzi,Elamba ya mayemi ya nsingansinga, elamba ya langi-langi, bilamba mibale ya mayemi ya nsingansingaMpo na bankingo ya mibali oyo bapunzi.’31 Tiká ete banguna na yo nyonso básila bongo,+ Ee Yehova,Mpe tiká bato oyo balingaka yo+ bázala lokola moi ntango ebimaka na nguya na yango.”+Bongo, mokili yango ekómaki na kimya mbula ntuku minei (40).+
Maloba na nse
^ Emonisi ete moto asali elako to amipesi na Nzambe.